CELEX: 32015R1042
Language: lt
Date: 2015-06-30 00:00:00
Title: 2015 m. birželio 30 d. Komisijos įgyvendinimo reglamentas (ES) 2015/1042, kuriuo dėl techninio formato pritaikymo, atliekamo peržiūrėjus produktų pagal veiklos rūšį klasifikatorių (CPA), iš dalies keičiamas Reglamento (EB) Nr. 250/2009, kuriuo įgyvendinamos Europos Parlamento ir Tarybos reglamento (EB) Nr. 295/2008 nuostatos dėl verslo struktūros statistikos, II priedas (Tekstas svarbus EEE)

1.7.2015   
            
            
               LT
            
            
               Europos Sąjungos oficialusis leidinys
            
            
               L 167/61
            
         KOMISIJOS ĮGYVENDINIMO REGLAMENTAS (ES) 2015/1042
   2015 m. birželio 30 d.
   kuriuo dėl techninio formato pritaikymo, atliekamo peržiūrėjus produktų pagal veiklos rūšį klasifikatorių (CPA), iš dalies keičiamas Reglamento (EB) Nr. 250/2009, kuriuo įgyvendinamos Europos Parlamento ir Tarybos reglamento (EB) Nr. 295/2008 nuostatos dėl verslo struktūros statistikos, II priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. kovo 11 d. Europos Parlamento ir Tarybos reglamentą (EB) Nr. 295/2008 dėl verslo struktūros statistikos (1), ypač į jo 11 straipsnio 1 dalies a punktą,
   kadangi:
   
               (1)
            
            
               Reglamentu (EB) Nr. 295/2008 nustatyta bendra Europos statistinių duomenų apie verslo struktūrą, veiklos rūšis, konkurencingumą ir veiklos rezultatus Sąjungoje rinkimo, perdavimo ir vertinimo sistema;
            
         
               (2)
            
            
               Europos Parlamento ir Tarybos reglamentu (EB) Nr. 451/2008 (2) siekiant patenkinti Sąjungos statistikos poreikius nustatytas naujas statistinis produktų pagal veiklos rūšį klasifikatorius (CPA);
            
         
               (3)
            
            
               Komisijos reglamento (EB) Nr. 250/2009 (3) II priede nustatyti techninis formatas ir tam tikrų produktų pavadinimai, naudojami perduodant duomenis pagal CPA;
            
         
               (4)
            
            
               įsigaliojus Komisijos reglamentui (ES) Nr. 1209/2014 (4) siekiant išlaikyti palyginamumą ir nuoseklumą su tarptautiniu lygmeniu naudojamais produktų klasifikavimo standartais būtina pritaikyti Reglamento (EB) Nr. 250/2009 II priede nustatytus tam tikrų produktų pavadinimus, naudojamus perduodant duomenis pagal CPA;
            
         
               (5)
            
            
               todėl reikėtų atitinkamai iš dalies pakeisti Reglamento (EB) Nr. 250/2009 II priedą;
            
         
               (6)
            
            
               šiame reglamente nustatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 250/2009 II priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. birželio 30 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 97, 2008 4 9, p. 13.
   
      (2)  2008 m. balandžio 23 d. Europos Parlamento ir Tarybos reglamentas (EB) Nr. 451/2008, nustatantis naują statistinį produktų pagal veiklos rūšį klasifikatorių (CPA) ir panaikinantis Tarybos reglamentą (EEB) Nr. 3696/93 (OL L 145, 2008 6 4, p. 65).
   
      (3)  2009 m. kovo 11 d. Komisijos reglamentas (EB) Nr. 250/2009, kuriuo įgyvendinamos Europos Parlamento ir Tarybos reglamento (EB) Nr. 295/2008 nuostatos dėl rodiklių apibrėžčių, duomenų perdavimo techninio formato, dvigubo rezultatų pateikimo pagal NACE 1.1 red. bei NACE 2 red. reikalavimų ir leidžiančių nukrypti nuostatų taikymo verslo struktūros statistikai (OL L 86, 2009 3 31, p. 1).
   
      (4)  2014 m. spalio 29 d. Komisijos reglamentas (ES) Nr. 1209/2014, kuriuo iš dalies keičiamas 2008 m. balandžio 23 d. Europos Parlamento ir Tarybos reglamentas (EB) Nr. 451/2008, nustatantis naują statistinį produktų pagal veiklos rūšį klasifikatorių (CPA) ir panaikinantis Tarybos reglamentą (EEB) Nr. 3696/93 (OL L 336, 2014 11 22, p. 1).
   
      PRIEDAS
      Reglamento (EB) Nr. 250/2009 II priedas iš dalies keičiamas taip:
      
                  1.
               
               
                  4.2 dalyje „Teritorinis vienetas“ Graikijos kodas „GR“ pakeičiamas kodu „EL“.
               
            
                  2.
               
               
                  4.9 dalies „Duomenų verčių vienetai“ lentelėje įrašomas naujas vienetas „kvadratiniai metrai“, kurio kodas „M2“.
               
            
                  3.
               
               
                  4.10 dalies lentelė „Produktų suskirstymas“ iš dalies keičiama taip:
                  
                              a)
                           
                           
                              produkto, kurio kodas 63 12, pavadinimas „Interneto vartų turinys“ pakeičiamas pavadinimu „Interneto vartų paslaugos“;
                           
                        
                              b)
                           
                           
                              produkto, kurio kodas 73 11 13, pavadinimas „Reklamos dizaino ir koncepcijų kūrimo paslaugos“ pakeičiamas pavadinimu „Reklamos koncepcijų kūrimo paslaugos“;
                           
                        
                              c)
                           
                           
                              produkto, kurio kodas 70 22 4, įrašas „Prekių ženklai ir franšizės“ išbraukiamas;
                           
                        
                              d)
                           
                           
                              produkto, kurio kodas 71 11 24, pavadinimas „Architektūros konsultacijų paslaugos“ pakeičiamas pavadinimu „Statybos projektų architektūros konsultacijų paslaugos“.